ddrg/super_eurlex huggingface dataset:
Oficiālais Vēstnesis L 279 , 17/10/2002 Lpp. 0050 - 0050



Komisijas Lēmums (2002. gada 15. oktobris), ar kuru groza Lēmumu 2000/807/EK, ar ko nosaka kodificēšanas veidu un kodus dzīvnieku slimību izziņošanai, ievērojot Padomes Direktīvu 82/894/EEK (izziņots ar dokumenta numuru C(2002) 3786) (Dokuments attiecas uz EEZ) (2002/807/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1982. gada 21. decembra Direktīvu 82/894/EEK par dzīvnieku slimību izziņošanu Kopienā [1], kurā jaunākie grozījumi izdarīti ar Komisijas Lēmumu 2000/556/EK [2], un jo īpaši tās 5. panta 2. punkta pirmo ievilkumu, tā kā: (1) Komisijas Lēmumā 2000/807/EK [3] ir paredzēta kodificēšana un kodi dzīvnieku slimību izziņošanai saskaņā ar Direktīvu 82/894/EEK. (2) EAEK, Padomes un Komisijas 2002. gada 4. aprīļa Lēmumā 2002/309/EK par septiņu nolīgumu noslēgšanu ar Šveices Konfederāciju [4] attiecībā uz Nolīgumu par zinātnisko un tehnoloģisko sadarbību ir paredzēta Eiropas Kopienas un Šveices Konfederācijas Nolīguma par tirdzniecību ar lauksaimniecības produktiem apstiprināšana un pieprasīta Šveices pievienošana Dzīvnieku slimību reģistra sistēmai (ADNS). (3) Turpmāk lašu infekciozā anēmija un vīrusu hemorāģiskā septicēmija jāiekļauj to slimību sarakstā, kas paziņojamas ADNS, tā kā minētās slimības attiecīgi ir minētas I un II sarakstā A pielikumā Padomes 1991. gada 28. janvāra Direktīvai 91/67/EEK par veterinārsanitārajiem nosacījumiem, ar ko reglamentē akvakultūras dzīvnieku un to produktu laišanu tirgū [5], kurā jaunākie grozījumi izdarīti ar Direktīvu 98/45/EK [6]. (4) Lai paziņojumus par klasiskā cūku mēra uzliesmojumiem savvaļas cūkām varētu nošķirt no paziņojumiem par šīs slimības uzliesmojumiem mājas cūkām un lai par dažādiem klasiskā cūku mēra apakštipiem varētu paziņot atsevišķi, minētajām slimībām jāpiešķir dažādi kodi. (5) Lai aizsargātu nosūtītās informācijas konfidencialitāti, šī lēmuma pielikumi nav jāpublicē. (6) Tādēļ attiecīgi jāgroza Lēmums 2000/807/EK. (7) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 2000/807/EK IV līdz VII pielikumu groza saskaņā ar šī lēmuma pielikumiem. 2. pants Šis lēmums ir adresēts dalībvalstīm. Briselē, 2002. gada 15. oktobrī Komisijas vārdā — Komisijas loceklis David Byrne [1] OV L 378, 31.12.1982., 58. lpp. [2] OV L 235, 19.9.2000., 27. lpp. [3] OV L 326, 22.12.2000., 80. lpp. [4] OV L 114, 30.4.2002., 1. lpp. [5] OV L 46, 19.2.1991., 1. lpp. [6] OV L 189, 3.7.1998., 12. lpp. --------------------------------------------------
Official Journal L 228 , 24/08/2002 P. 0020 - 0021



KOMISIJAS LĒMUMS (2002. gada 5. augusts), ar ko groza Lēmumu 2000/137/EK, ar kuru pieņem piedāvātās saistības sakarā ar antidempinga procedūru attiecībā uz dažu Horvātijas un Ukrainas izcelsmes dzelzs un neleģēta tērauda bezšuvju cauruļvadu un cauruļu importu, kā arī atceļ saistības (2002/669/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EK) Nr. 384/96 (1995. gada 22. decembris) par aizsardzību pret importu par dempinga cenām no valstīm, kas nav Eiropas Kopienas dalībvalstis[1], kurā jaunākie grozījumi izdarīti ar Regulu (EK) Nr. 2238/2000[2], un jo īpaši tās 8. pantu, pēc apspriešanās ar Padomdevēju komiteju, tā kā: A. IEPRIEKŠĒJĀ PROCEDŪRA (1) Komisija 1998. gada 19. novembrī uzsāka antidempinga procedūru attiecībā uz noteiktu dzelzs un neleģēta tērauda bezšuvju cauruļvadu un cauruļu importu[3], kura izcelsme cita starpā ir Ukrainā. (2) Procedūras iznākumā 2000. gada februārī ar Padomes Regulu (EK) Nr. 348/2000[4] tika noteikti antidempinga maksājumi, lai novērstu dempinga nelabvēlīgo ietekmi. (3) Tajā pašā laikā ar Lēmumu Nr. 2000/137/EK[5] Komisija piekrita kopīgu saistību noteikšanai attiecībā uz cenu līdz noteiktam apjoma limitam no trim Ukrainas eksportētājiem, DnepropetrovskTubeWorks (DTW), NikopolPivdennotrubnyWorks (vēlāk pārdēvēts par NikopolskySeamlessTubePlant, NikoTube[6]) un NizhnedneprovskyTubeRollingPlant (NTRP), kuru ražojumus atbrīvoja no antidempinga maksājumiem saskaņā ar 2. panta 1. punktu Regulā (EK) Nr. 348/2000. B. BRĪVPRĀTĪGA KOPĪGO SAISTĪBU ATSAUKŠANA (4) DTW, NikoTube un NTRP informēja Komisiju par to, ka tie kopīgās saistības vēlas atsaukt. Tādēļ uzņēmumu DTW, NikoTube un NTRP nosaukumi ir jāsvītro no to uzņēmumu saraksta, kuru ražojumus atbrīvoja no antidempinga maksājumiem saskaņā ar 1. pantu Lēmumā 2000/137/EK. (5) Līdztekus šim lēmumam Padome, saskaņā ar Regulu (EK) Nr. 1515/2002[7], ir atcēlusi arī atbrīvojumu no antidempinga maksājuma uzņēmumiem DTW, NikoTube un NTRP, izdarot grozījumus Regulas (EK) Nr. 348/2000 2. pantā, IR PIEŅĒMUSI ŠO LĒMUMU. 1. pants Ar šo atceļ kopīgās saistības, ko pieņēmuši Dnepropetrovsk Tube Works, Nikopol Pivdennotrubny Works (vēlāk pārdēvēts par Nikopolsky Seamless Tube Plant, "Niko Tube") un Nizhnedneprovsky Tube Rolling Plant (NTRP). 2. pants Lēmuma Nr. 2000/137/EK 1. panta tabulu aizstāj ar šādu tabulu: "Valsts Ražotājs TARIC papildu kods Horvātija Zeljezara Sisak d.d., Sisak A064" 3. pants Šis lēmums stājas spēkā nākamajā dienā pēc tā publicēšanas Eiropas Kopienu Oficiālajā Vēstnesī. Briselē, 2002. gada 5. augustā Komisijas vārdā - Komisijas loceklis Pascal Lamy [1] OV L 56, 6.3.1996., 1. lpp. [2] OV L 257, 11.10.2000., 2. lpp. [3] OV C 353, 19.11.1998., 13. lpp. [4] OV L 45, 17.2.2000., 1. lpp. [5] OV L 46, 18.2.2000., 34. lpp. [6] OV C 198, 13.7.2001., 2. lpp. [7] OV L 228, 24.8.2002., 8. lpp.
Official Journal L 187 , 16/07/2002 P. 0052 - 0053



KOMISIJAS LĒMUMS (2002. gada 11. jūlijs), ar kuru groza Lēmumu 1999/466/EK, ar ko nosaka oficiāli brucelozes neskartu ganāmpulku statusu dažu dalībvalstu vai to reģionu liellopu ganāmpulkiem (izziņots ar dokumenta numuru C(2002) 2576) (dokuments attiecas uz EEZ) (2002/588/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē Kopienas iekšējo tirdzniecību ar liellopiem un cūkām[1], kurā jaunākie grozījumi izdarīti ar Komisijas Regulu (EK) Nr. 535/2002[2], un jo īpaši tās A II pielikuma 7. punktu, tā kā: (1) Portugāle Komisijai iesniedza dokumentus, kas apliecina atbilstību visiem Direktīvas 64/432/EEK A II pielikuma 7. punkta nosacījumiem un jo īpaši par to, ka saskaņā ar aprēķiniem katra gada 31. decembrī, vairāk nekā 99,8 % no liellopu ganāmpulkiem Piku, Grasjozas, Floresas un Korvu salās (Azoru salu autonomajā reģionā, Portugālē) bijuši oficiāli brucelozes neskarti vismaz pēdējos piecus gadus pēc kārtas un ka visi liellopi identificēti saskaņā ar Kopienas tiesību aktiem. (2) Šīs salas attiecīgi jāatzīst par oficiāli brucelozes neskartām saskaņā ar Direktīvu 64/432/EEK. (3) Attiecīgi jāgroza Komisijas Lēmums 1999/466/EK[3], kurā jaunākie grozījumi izdarīti ar Lēmumu 2000/694/EK[4]. (4) Šajā lēmumā paredzētie pasākumi ir saskaņā ar Pastāvīgās Pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 1999/466/EK II pielikumu aizstāj ar tekstu šā lēmuma pielikumā. 2. pants Šis lēmums ir adresēts dalībvalstīm. Briselē, 2002. gada 11. jūlijā Komisijas vārdā Komisijas loceklis David Byrne PIELIKUMS "II PIELIKUMS DALĪBVALSTU REĢIONI, KURI OFICIĀLI PASLUDINĀTI PAR LIELLOPU BRUCELOZES NESKARTIEM Lielbritānija (Apvienotā Karaliste) Bolcāno province (Itālija) Piku, Grasjozas, Floresas un Korvu salas (Azoru salu autonomais reģions, Portugāle)". [1] OV 121, 29.7.1964., 1977./64. lpp. [2] OV L 80, 23.3.2002., 22. lpp. [3] OV L 181, 16.7.1999., 34. lpp. [4] OV L 286,-- 11.11.2000., 41. lpp.
Oficiālais Vēstnesis L 176 , 05/07/2002 Lpp. 0046 - 0046



Komisijas Lēmums (2002. gada 4. jūlijs), ar ko atzīst liellopu saimniecību uzraudzības tīklu sistēmu, kuru Beļģijā īsteno saskaņā ar Padomes Direktīvu 64/432/EEK (izziņots ar dokumenta numuru C(2002) 2495) (Dokuments attiecas uz EEZ) (2002/544/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1964. gada 26. jūnija Direktīvu 64/432/EEK [1] par dzīvnieku veselības problēmām, kas ietekmē Kopienas iekšējo tirdzniecību ar liellopiem un cūkām, kurā jaunākie grozījumi izdarīti ar Komisijas Regulu (EK) Nr. 535/2002 [2], un jo īpaši tās 14. panta 5. punktu, tā kā: (1) 2000. gada 18. oktobrī Beļģijas kompetentās iestādes kopā ar attiecīgu dokumentāciju, kuru vēlāk atjaunināja, iesniedza pieprasījumu atzīt šajā valstī īstenoto liellopu saimniecību uzraudzības tīklu sistēmu. (2) Pēc Komisijas veterinārās inspekcijas komandējuma uz Beļģiju un ņemot vērā šīs valsts situāciju attiecībā uz dzīvnieku veselību, Komisijas eksperti Beļģijā īstenoto liellopu saimniecību uzraudzības tīklu sistēmu revīzijā ir atzinuši par pilnībā funkcionējošu, un tādēļ ir ierosināts to formāli atzīt. (3) Lai dalībvalstīm ļautu pieņemt normas, ko tās attiecina uz tirdzniecību ar liellopiem, šķiet lietderīgi noteikt dienu, no kuras atzīšana stājas spēkā. (4) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠĀDU LĒMUMU. 1. pants Ar šo liellopu saimniecību uzraudzības tīklu sistēmu, kas ir paredzēta Direktīvas 64/432/EEK 14. pantā un kas ir ieviesta Beļģijā, no 2002. gada 1. jūlija atzīst par pilnībā funkcionējošu. 2. pants Šis lēmums ir adresēts dalībvalstīm. Briselē, 2002. gada 4. jūlijā Komisijas vārdā — Komisijas loceklis David Byrne [1] OV 121, 29.7.1964., 1977. lpp. [2] OV L 80, 23.3.2002., 22. lpp. --------------------------------------------------
Oficiālais Vēstnesis L 039 , 09/02/2001 Lpp. 0043 - 0043



Komisijas Lēmums (2001. gada 25. janvāris), ar ko attiecībā uz dažu veidu pārvietojamām spiediena iekārtām tiek pārcelta Padomes Direktīvas 1999/36/EK īstenošanas diena (paziņots ar dokumenta numuru C(2001) 139) (Dokuments attiecas uz EEZ) (2001/107/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 29. aprīļa Direktīvu 1999/36/EK par pārvietojamām spiediena iekārtām [1] un jo īpaši tās 17. panta 2. punktu, tā kā: (1) Attiecībā uz Direktīvas 1999/36/EK 2. pantā minētajām spiediena tvertnēm, balonu komplektiem un cisternām nav sīki izstrādātu tehnisko specifikāciju, un pielikumiem Padomes 1994. gada 21. novembra Direktīvā 94/55/EK par dalībvalstu tiesību aktu tuvināšanu attiecībā uz bīstamo kravu pārvadāšanu pa autoceļiem [2], kurā jaunākie grozījumi izdarīti ar Eiropas Parlamenta un Padomes Direktīvu 2000/61/EK [3], kā arī Padomes 1996.gada 23. jūlija Direktīvā 96/49/EK par dalībvalstu tiesību aktu tuvināšanu attiecībā uz bīstamo kravu pārvadāšanu pa dzelzceļu [4], kurā jaunākie grozījumi izdarīti ar Eiropas Parlamenta un Padomes Direktīvu 2000/62/EK [5], nav pievienotas atbilstīgas norādes uz attiecīgajiem Eiropas standartiem. Līdz ar to diena, kad jāievieš direktīva par šīm pārvietojamām spiediena iekārtām, ir jāpārceļ. (2) Direktīvas 1999/36/EK 18. pants paredz, ka 24 mēnešu ilgajā pārejas laikposmā no šīs direktīvas īstenošanas dienas dalībvalstīm jāatļauj, ka laiž tirgū un nodod ekspluatācijā pārvietojamās spiediena iekārtas, kas atbilst tiem noteikumiem, kuri ir spēkā to teritorijā pirms 2001. gada 1. jūlija. Tādēļ ir jālabo arī norāde uz dienu, kad beidzas šis pārejas laikposms. (3) Šajā direktīvā paredzētie pasākumi ir saskaņā ar atzinumu, ko sniegusi Direktīvas 1999/36/EK 15. pantā minētā komiteja, IR PIEŅĒMUSI ŠO LĒMUMU. 1. pants Ar šo atbilstoši Direktīvas 1999/36/EK 17. panta 2. punktam un attiecībā uz spiediena tvertnēm, balonu komplektiem un cisternām minētās direktīvas īstenošanas dienu pārceļ uz 2003. gada 1. jūliju. 2. pants Dalībvalstis atļauj to, ka laiž tirgū un nodod ekspluatācijā 1. pantā minētās pārvietojamās spiediena iekārtas, kas atbilst noteikumiem, kas to teritorijā ir spēkā līdz 2003. gada 1.jūlijam, 24 mēnešu laikā no minētās dienas, kā arī atļauj pirms minētās dienas tirgū laistu iekārtu nodošanu ekspluatācijā. 3. pants Lēmums ir adresēts dalībvalstīm. Briselē, 2001. gada 25. janvārī Komisijas vārdā — priekšsēdētāja vietnieks Loyola De Palacio [1] OV L 138, 1.6.1999., 20. lpp. [2] OV L 319, 12.12.1994., 7. lpp. [3] OV L 279, 1.11.2000., 40. lpp. [4] OV L 235, 17.9.1996., 25. lpp. [5] OV L 279, 1.11.2000., 44. lpp. --------------------------------------------------
Oficiālais Vēstnesis L 091 , 31/03/2001 Lpp. 0078 - 0080



Komisijas Lēmums (2001. gada 21. marts), ar kuru groza Lēmumu 98/424/EK, ar ko nosaka īpašus nosacījumus, kuri regulē Maldīvu izcelsmes zvejniecības un akvakultūras produktu importu (izziņots ar dokumenta Nr. C(2001) 739) (dokuments attiecas uz EEZ) (2001/252/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 22. jūlija Direktīvu 91/493/EEK [1], ar ko paredz veselības nosacījumus attiecībā uz zvejniecības produktu ražošanu un laišanu tirgū, kurā jaunākie grozījumi izdarīti ar Direktīvu 97/79/EK [2], un jo īpaši tās 11. pantu, tā kā: (1) Komisijas 1998. gada 30. jūnija Lēmuma 98/424/EK 1. pants paredz īpašus nosacījumus, kuri regulē Maldīvu salu izcelsmes zvejniecības un akvakultūras produktu importu [3], un nosaka, ka the Department of Public Health (DPH) of the Ministry of Health ir kompetentā iestāde Maldīvu salās, kura pārbauda un apliecina zvejniecības un akvakultūras produktu atbilstību Direktīvas 91/493/EEK prasībām. (2) Pēc Maldīvu salu administrācijas pārstrukturēšanas kompetentā iestāde par zvejniecības produktu veselības sertifikātiem ir the Public Health Laboratory (PHL) of the Ministry of Health. Šī jaunā iestāde spēj efektīvi pārbaudīt spēkā esošo tiesību aktu piemērošanu. Tādēļ ir nepieciešams mainīt Lēmumā 98/424/EK minētās kompetentās iestādes kandidatūru un veselības sertifikāta paraugu, kas iekļauts šā lēmuma A pielikumā. (3) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmumu 98/424/EK maina šādi: 1. Ar šo aizstāj 1. pantu: "1. pants The Public Health Laboratory (PHL) of the Ministry of Health ir kompetentā iestāde Maldīvu salās, kura pārbauda un apliecina zvejniecības un akvakultūras produktu atbilstību Direktīvas 91/493/EEK prasībām." 2. Lēmuma 3. panta 2. punktu aizstāj ar šādu tekstu: "2. Uz sertifikātiem jābūt norādītam PHL pārstāvja vārdam, amatam un parakstam, kā arī oficiālajam zīmogam, kura krāsa atšķiras no citu atzīmju krāsas." 3. Lēmuma A pielikumu aizstāj ar šā lēmuma pielikumu. 2. pants Šis lēmums stājas spēkā 45 dienas pēc publicēšanas Eiropas Kopienu Oficiālajā Vēstnesī. 3. pants Šis lēmums ir adresēts dalībvalstīm. Briselē, 2001. gada 21. martā Komisijas vārdā — Komisijas loceklis David Byrne [1] OV L 268, 24.9.1991., 15. lpp. [2] OV L 24, 30.1.1998., 31. lpp. [3] OV L 190, 4.7.1998., 81. lpp. -------------------------------------------------- PIELIKUMS " A PIELIKUMS +++++ TIFF +++++ +++++ TIFF +++++ " --------------------------------------------------
Oficiālais Vēstnesis L 130 , 12/05/2001 Lpp. 0039 - 0039



Padomes lēmums (2001. gada 7. maijs) par to pabalstu koriģēšanu, kurus izmaksā Ekonomikas un sociālo lietu komitejas locekļiem un aizstājējiem (2001/368/EK, Euratom) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 258. panta ceturto daļu, ņemot vērā Eiropas Atomenerģijas kopienas dibināšanas līgumu, un jo īpaši tā 166. panta ceturto daļu, ņemot vērā Ekonomikas un sociālo lietu komitejas 2001. gada 15. marta pieprasījumu, tā kā: (1) Jāpielāgo dienas naudas, kas noteiktas ar Padomes Lēmumu 81/121/EEK [1] un ko maksā Ekonomikas un sociālo lietu komitejas locekļiem un to aizstājējiem. (2) Dienas naudas apmēri jāpārskata pēc gada, ņemot vērā Padomes atbalstīto principu, ka kompensācijas apmēriem jābalstās uz faktiskajām izmaksām, nevis uz vienotas likmes sistēmu. (3) Jāļauj Ekonomikas un sociālo lietu komitejai noteikt pabalstus, ko izmaksā ekspertiem, IR PIEŅĒMUSI ŠO LĒMUMU. 1. pants Lēmuma 81/121/EEK 2. pantu aizstāj ar šādu pantu: "2. pants 1. Dienas nauda par vienu komandējuma dienu ir: - EUR 120 locekļiem un to aizstājējiem. 2. Dienas nauda par vienu sanāksmes dienu ir: - EUR 181 locekļiem un to aizstājējiem. 3. Ja saņēmējs sniedz pietiekamus pierādījumus tam, ka viņam radušies izdevumi saistībā ar nakšņošanu vietā, kurā viņš strādā, viņam izmaksā papildu dienas naudu — EUR 25." 2. pants Padome var pārskatīt summas, kas noteiktas šā lēmuma 1. pantā, pamatojoties uz ziņojumu, ko 2002. gada 1. maijā iesniegusi Ekonomikas un sociālo lietu komiteja. 3. pants Šis lēmums stājas spēkā 2001. gada 1. maijā. Tā spēkā esamības termiņš beidzas 2002. gada 31. decembrī. Briselē, 2001. gada 7. maijā Padomes vārdā — priekšsēdētājs B. Ringholm [1] OV L 67, 12.3.1981., 29. lpp. Lēmums, kurā jaunākie grozījumi izdarīti ar Padomes Lēmumu 93/358/EK, Euratom (OV L 205, 31.8.1995., 38. lpp.). --------------------------------------------------
Oficiālais Vēstnesis L 006 , 11/01/2001 Lpp. 0018 - 0019



Komisijas Lēmums (2000. gada 27. decembris), ar kuru ceturto reizi groza Lēmumu 1999/467/EK, ar kuru nosaka oficiāli no tuberkulozes brīvu statusu dažu dalībvalstu vai dalībvalstu reģionu liellopu ganāmpulkiem (izziņots ar dokumenta numuru C(2000) 4144) (Dokuments attiecas uz EEZ) (2001/26/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 64/432/EEK par veselības problēmām, kas ietekmē Kopienas iekšējo tirdzniecību ar liellopiem un cūkām [1], kurā jaunākie grozījumi izdarīti ar Direktīvu 2000/20//EK [2], un jo īpaši tās A pielikuma I daļas 4. punktu, tā kā: (1) Ar Komisijas 1999. gada 15. jūlija Lēmumu 1999/467/EK, ar kuru nosaka oficiāli no tuberkulozes brīvu statusu dažu dalībvalstu vai to reģionu liellopu ganāmpulkiem un ar kuru atceļ Lēmumu 97/76/EK [3], kurā jaunākie grozījumi izdarīti ar Lēmumu 2000/694/EK [4], piešķīra šādu statusu dažām dalībvalstīm un to reģioniem. (2) Francijas kompetentās iestādes Komisijai iesniedza dokumentus, kas apliecina atbilstību visiem Direktīvas 64/432/EEK A pielikuma I daļas 4. punkta nosacījumiem, un jo īpaši par to, ka, rēķinot katra gada 31. decembrī, vairāk nekā 99,9 % no liellopu ganāmpulkiem Francijā bijuši no tuberkulozes oficiāli brīvi pēdējos sešus gadus pēc kārtas un ka ierakstu veikšana datu bāzē, kura izveidota 1999. gada decembrī, ļauj sekot liellopiem, kuri identificēti saskaņā ar Kopienas tiesību aktiem. (3) Tādēļ lietderīgi atzīt Franciju par oficiāli brīvu no tuberkulozes saskaņā ar iepriekš minētās Direktīvas nosacījumiem. (4) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmuma 1999/467/EK I pielikumu aizstāj ar šā lēmuma pielikumu. 2. pants Šis lēmums ir adresēts dalībvalstīm. Briselē, 2000. gada 27. decembrī Komisijas vārdā — Komisijas loceklis David Byrne [1] OV 121, 29.7.1964., 1977./64. lpp. [2] OV L 163, 4.7.2000., 35. lpp. [3] OV L 181, 16.7.1999., 36. lpp. [4] OV L 286, 11.11.2000., 41. lpp. -------------------------------------------------- PIELIKUMS " “I PIELIKUMS Dalībvalstis, kuras atzītas par oficiāli brīvām no liellopu tuberkulozes: Dānija Vācija Francija Luksemburga Nīderlande Austrija Somija Zviedrija” " --------------------------------------------------
Oficiālais Vēstnesis L 030 , 04/02/2000 Lpp. 0037 - 0038



Komisijas Lēmums (1999. gada 17. decembris), ar ko groza Lēmumu 97/365/EK par to trešo valstu uzņēmumu pagaidu sarakstu izveidošanu, no kuriem dalībvalstis atļauj ievest produktus, kas gatavoti no liellopu, cūku, zirgu dzimtas dzīvnieku, aitu un kazu gaļas (izziņots ar dokumenta numuru C(1999) 4688) (Dokuments attiecas uz EEZ) (2000/78/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par pārejas posma nosacījumiem to trešo valstu uzņēmumu pagaidu sarakstu izveidošanai, no kuriem dalībvalstīm atļauts ievest noteiktus dzīvnieku izcelsmes produktus, zvejniecības produktus vai dzīvas gliemenes [1], kurā jaunākie grozījumi izdarīti ar Lēmumu 98/603/EK [2], un jo īpaši tā 2. panta 1. punktu, tā kā: (1) Ar Komisijas Lēmumu 97/222/EK [3] ir izveidoti to trešo valstu saraksti, no kurām dalībvalstis atļauj ievest gaļas produktus. (2) Šajā sarakstā minētajām valstīm dzīvnieku veselības un veterinārās sertifikācijas prasības gaļas produktu ievešanai ir noteiktas Komisijas Lēmumā 97/221/EK [4]. (3) To trešo valstu uzņēmumu pagaidu saraksti, no kuriem dalībvalstis atļauj ievest produktus, kas gatavoti no liellopu, cūku, zirgu dzimtas dzīvnieku, aitu un kazu gaļas, ir sastādīti ar Komisijas Lēmumu 97/365/EK [5]. (4) Komisija ir saņēmusi no Bulgārijas uzņēmumu sarakstu ar garantijām, ka šis uzņēmums pilnībā atbilst attiecīgajām Kopienas veselības aizsardzības prasībām. (5) Kopienas pārbaude uz vietas ir parādījusi, ka šā uzņēmuma higiēnas standarti ir pietiekami un ka tādēļ to var reģistrēt pirmajā to uzņēmumu sarakstā, no kuriem var atļaut gaļas produktu ievešanu. (6) Tā kā tādēļ attiecībā uz Bulgāriju var izveidot gaļas produktus ražojošo uzņēmumu pagaidu sarakstu. (7) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Šā lēmuma pielikuma tekstu pievieno Lēmuma 97/365/EEK pielikumam. 2. pants Šo lēmumu piemēro no 1999. gada 15. maija. 3. pants Šis lēmums ir adresēts dalībvalstīm. Briselē, 1999. gada 17. decembrī Komisijas vārdā — Komisijas loceklis David Byrne [1] OV L 243, 11.10.1995., 17. lpp. [2] OV L 289, 28.10.1998., 36. lpp. [3] OV L 89, 4.4.1997., 39. lpp. [4] OV L 89, 4.4.1997., 32. lpp. [5] OV L 154, 12.6.1997., 41. lpp. -------------------------------------------------- ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA "País: BULGARIALand: BULGARIENLand: BULGARIENXώρα: ΒΟΥΛΓΑΡΙΑCountry: BULGARIAPays: BULGARIEPaese: BULGARIALand: BULGARIJEPaís: BULGARIAMaa: BULGARIALand: BULGARIEN 1 | 2 | 3 | 4 | 5 | 21 | Mecom Ltd. | Silistra | | 6" | --------------------------------------------------
Oficiālais Vēstnesis L 200 , 08/08/2000 Lpp. 0039 - 0040



Komisijas Lēmums (2000. gada 18. jūlijs), ar kuru groza Lēmumu 97/467/EK, ar ko izveido to trešo valstu uzņēmumu pagaidu sarakstus, no kuriem dalībvalstis atļauj ievest trušu gaļu un saimniecībā audzētu medījamo dzīvnieku gaļu (izziņots ar dokumenta numuru C(2000) 1997) (Dokuments attiecas uz EEZ) (2000/496/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par nosacījumiem, ar kādiem uz pārejas periodu izstrādā pagaidu sarakstus ar trešo valstu uzņēmumiem, no kuriem dalībvalstis atļauj ievest noteiktus dzīvnieku izcelsmes produktus, zvejniecības produktus vai dzīvas gliemenes [1], kurā jaunākie grozījumi izdarīti ar Padomes Lēmumu 98/603/EK [2], un jo īpaši tā 2. panta 1. punktu, tā kā: (1) Trušu gaļu un saimniecībā audzētu medījamo dzīvnieku gaļu ražojošo uzņēmumu pagaidu saraksti ir izveidoti saskaņā ar Komisijas Lēmumu 97/467/EK [3], kurā jaunākie grozījumi izdarīti ar Lēmumu 2000/329/EK [4]. (2) Slovēnija ir nosūtījusi to uzņēmumu sarakstus, kuri ražo trušu gaļu un saimniecībā audzētu medījamo dzīvnieku gaļu un attiecībā uz kuriem atbildīgās iestādes apliecina, ka šie uzņēmumi atbilst Kopienas noteikumiem. (3) Tādēļ attiecībā uz Slovēniju var izveidot trušu gaļu un saimniecībā audzētu medījamo dzīvnieku gaļu ražojošo uzņēmumu pagaidu sarakstu. (4) Attiecīgi jāgroza Direktīva 97/467/EK. (5) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Šā lēmuma pielikuma tekstu pievieno Lēmuma 97/467/EK pielikumam. 2. pants Šis lēmums ir adresēts dalībvalstīm. Briselē, 2000. gada 18. jūlijā Komisijas vārdā — Komisijas loceklis David Byrne [1] OV L 243, 11.10.1995., 17. lpp. [2] OV L 289, 28.10.1998., 36. lpp. [3] OV L 199, 26.7.1997., 57. lpp. [4] OV L 114, 13.5.2000., 35. lpp. -------------------------------------------------- PIELIKUMS "País: ESLOVENIALand: SLOVENIENLand: SLOWENIENΧώρα: ΣΛΟΒΕΝΙΑCountry: SLOVENIAPays: SLOVÉNIEPaese: SLOVENIALand: SLOVENIËPaís: ESLOVÉNIAMaa: SLOVENIALand: SLOVENIEN 1 | 2 | 3 | 4 | 5 | 6 | 484 | NIMROD d.o.o. | Ljubljana | Ljubljana | SH, CP | 7, b, c" | --------------------------------------------------